google/wiki40b huggingface dataset:
Φαράγγι του Δνείστερου

Το Φαράγγι του Δνείστερου σχηματίζεται σε τμήμα του ομώνυμου ποταμού, στη δυτική Ουκρανία. Αποτελεί εθνικό δρυμό και έχει συμπεριληφθεί στα επτά φυσικά θαύματα της Ουκρανίας.

Επισκόπηση

Ο Δνείστερος είναι το δεύτερο μεγαλύτερο και πιο καθαρό ποτάμι στην Ουκρανία. Το Φαράγγι του Δνείστερου έχει μήκος 250 χιλιόμετρα και εκτείνεται από το σημείο όπου ενώνεται με το Δνείστερο ο ποταμός Ζόλοτα Λίπα μέχρι το σημείο όπου χύνεται στο Δνείστερο ο ποταμός Ζμπρουτς. Πλημμυρίζει εν μέρει από νερά τεχνητών λιμνών και στο βαθύτερο σημείο φθάνει περίπου τα 50 μέτρα. Εδώ ο Δνείστερος πλέει σε μια κοιλάδα φαραγγιού με βάθος 80 - 200 μέτρων. Μέσα στο φαράγγι υπάρχουν περισσότερα από δέκα καρστικά σπήλαια και σπηλιές.

Τοπίο

Το πιο πολύτιμο και το γραφικό μέρος του Δνείστερου είναι τα 250 χλμ. εκτείνονται από τις εκβολές του ποταμού Ζόλοτα Λίπα μέχρι το στόμιο του ποταμού Ζμπρουτς ονομάζεται φαράγγι του Δνείστερου. Η φύση του φαραγγιού του Δνείστερου είναι συγκεκριμένη και πρωτότυπη. Πρώτα από όλα, είναι τα γραφικά τοπία και η ευελιξία που προσδίδουν αυτό που συμβάλει στην πρωτοτυπία αυτών των διαδρομών. Οι απότομες βραχώδεις ή ξύλινες όχθες με τα ύψη έως 200 μέτρα, τα μοναδικά βράχια τραβερτίνη, καθώς και η γεωλογική απολέπιση, τα σπήλαια και οι σπηλιές με ίχνη κατοίκησης σε αυτά, οι καταρράκτες, τα γραφικά νησιά, τα μνημεία της φύσης, η ιστορία, η αρχιτεκτονική, η εθνογραφία – όλα αυτά μπορούν να ειδωθούν μίλια και μίλια.

Προστασία

Το Εθνικό φυσικό Πάρκο του Φαραγγιού του Δνείστερου ιδρύθηκε κατά μήκος της πορείας του Ποταμού Δνείστερου με βάση το Προεδρικό Διάταγμα 2010 και το Διάταγμα του Υπουργού Περιβάλλοντος και Φυσικών Πόρων, στις 12 Δεκεμβρίου του 2011.

Τουρισμός

Το φαράγγι του Δνείστερου αποτελεί πόλο έλξης για χιλιάδες νερό τουρίστες κάθε χρόνο.
Το ταξίδι στη ροή του Δνείστερου ποταμού είναι ένα από τα πιο ενδιαφέροντα ταξίδια στην Ουκρανία. Τα γραφικά τοπία περιλαμβάνουν απότομες βραχώδεις ή όχθες δασών με ύψος 200 μέτρων, μοναδικά πετρώματα τραβερτίνη και γεωλογικώς αφαιρεμένα στρώματα, σπήλαια και σπηλιές, καταρράκτες, νησιά, μνημεία της φύσης, της ιστορίας, της αρχιτεκτονικής, της λαογραφίας.

Ελεύθερη πτώση με αλεξίπτωτο

Τα χωριά της Ισακίβ και Ονταγίβ που βρίσκονται στο φαράγγι προσελκύουν αλεξιπτωτιστές όχι μόνο από την Ουκρανία, αλλά επίσης και από τη Λευκορωσία, τη Ρωσία, την Πολωνία, τη Γερμανία και πολλές άλλες χώρες. Δύο φορές το χρόνο λαμβάνουν χώρα διαγωνισμοί ελεύθερης πτώσης με αλεξίπτωτο (ένας διεθνής και ένας ουκρανικός).
Ζήγκφρητ Α΄ του Άνχαλτ-Τσερμπστ

Βιογραφία

Ήταν γιος του Ερρίκου Α΄ κόμη του Άνχαλτ και της Ίρμγκαρτ των Λουδοβικιδών, κόρη του Χέρμαν Α΄ λαντγκράβου της Θουριγγίας.
Το 1298 απεβίωσε στο Κέτεν του Άνχαλτ σε ηλικία 68 ετών και τον διαδέχθηκε ο πρωτότοκος γιος του Αλβέρτος Α΄.
Ναχαγιέ Σοκόλσκα

Το Ναχαγιέ Σοκόλσκα (σερβικά : Соколска нахија) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν το Σόκο και εδαφικά βασίστηκε πάνω στο Οθωμανικό νεχαγιέ Σοκόλσκα που είχε διαφορετική σύσταση.
Βρισκόταν στην Δυτική Σερβία στην λεκάνη απορροής του ποταμού Ντρίνα. Διοικητικά χωριζόταν σε δύο Κνεζίνες, την Μπουκοβάτσα και την Ρατσάνσκι, επίσης είχε και 46 χωριά. Ο πληθυσμός της ήταν μεικτός Σέρβοι και μουσουλμάνοι, Τούρκοι. Από το 1830 ο μουσουλμανικός πληθυσμός της περιοχής μετανάστευσε κυρίως στην Βοσνία. Οι μουσουλμάνοι ήταν τεχνίτες, έμποροι και τιμαριώτες, οι Σέρβοι ήταν κυρίως αγρότες και κτηνοτρόφοι ενώ πλήρωναν και φόρους.
Διοικητής του Ναχαγιέ ήταν ένας "Κνεζ" ή "Μουσελίμης", μέχρι το 1829 διοριζόταν και δικαστικός υπάλληλος που έγραφε τα επίσημα έγγραφα στην τουρκική γλώσσα.
Σερσέ λα φαμ

Η διεθνής σήμερα έκφραση Σερσέ λα φάμ είναι γαλλική (cherchez la femme) και σημαίνει «αναζητήστε τη γυναίκα».
Η έκφραση αυτή χρησιμοποιείται κυρίως στο χαρακτηρισμό περίεργων γεγονότων ή συμπεριφοράς ανθρώπων αιτία των οποίων είναι κάποια γυναίκα (σύζυγος, ερωμένη, ή παράνομη σχέση κ.λπ.), που αφήνεται εύκολα να εννοηθεί χωρίς όμως να κατονομάζεται. Πολλές φορές συμβαίνει αντίθετα να λέγεται και για λόγους σκοπιμότητας και περισσότερο εντυπωσιασμού υπέρ μιας γυναίκας, ιδιαίτερα συζύγου, ως καλής συντρόφου.
Η έκφραση αυτή στο λογοτεχνικό χώρο φέρεται να χρησιμοποιήθηκε για πρώτη φορά από τον Αλέξανδρο Δουμά στο μυθιστόρημά του «Οι Μοϊκανοί των Παρισίων» το 1854.
Ερρίκος του Νασσάου-Ζήγκεν

Βιογραφία

Ήταν ο πρωτότοκος γιος του Όθωνα Α΄ κόμη του βόρειου Νασσάου και της Αγνής, κόρης του Έμιχ Δ΄ κόμη του Λάινινγκεν.
Το 1290 απεβίωσε ο πατέρας του και η κτήση του μοιράστηκε: ο Ερρίκος έλαβε το Ζήγκεν και οι νεότεροι αδελφοί του Εμίχο Α΄ και Ιωάννης το Χάνταμαρ και το Ντίλενμπουγκ αντίστοιχα. Το 1328 απεβίωσε ο Ιωάννης και τον κληρονόμησε ο Ερρίκος.
Απεβίωσε το 1343 σε ηλικία 55 ετών και τον διαδέχθηκε ο Όθων Β΄ στο Ζήγκεν & Ντίλενμπουργκ και ο Ερρίκος στο Μπάιλσταϊν.
Υπουργείο Συντονισμού και Προγραμματισμού

Το Υπουργείο Συντονισμού και Προγραμματισμού δημιουργήθηκε το 1973 και καταργήθηκε το 1977. Αντικατέστησε το Υπουργείο Συντονισμού και δημιουργήθηκε με το Νομοθετικό Διάταγμα υπ' αριθμ. 175 της 24ης Σεπτεμβρίου 1973 από την δικτατορική κυβέρνηση Παπαδόπουλου, ως μέρος της συνολικότερης αναδιοργάνωσης, μέρος του σχεδίου φιλελευθεροποίησης της Χούντας, ένα μήνα πριν αυτή δώσει τη θέση της στην Κυβέρνηση Μαρκεζίνη.
Το 1977 το Υπουργείο Συντονισμού και Προγραμματισμού αντικαταστάθηκε από το Υπουργείο Συντονισμού, ο οργανισμός του οποίου περιγράφηκε με το Προεδρικό Διάταγμα υπ' αριθ. 816 του 1977.
Κύπελλο Πρωταθλητριών Ευρώπης στην καλαθοσφαίριση 1984-85

Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών), της περιόδου 1984-85 διεξήχθη με τρεις προκριματικούς γύρους (διπλών αναμετρήσεων), την ημιτελική φάση της εξάδας (10 αγωνιστικές) και τον Τελικό που ορίστηκε στην Αθήνα, στο Στάδιο Ειρήνης και Φιλίας, μεταξύ των δυο πρώτων της κατάταξης του ημιτελικού ομίλου. Στον τελικό προκρίθηκαν η (τότε) γιουγκοσλαβική Τσιμπόνα του Ζάγκρεμπ της σημερινής Κροατίας και η Ισπανική Ρεάλ Μαδρίτης.
Λουδοβίκος Η΄ της Βαυαρίας

Βιογραφία

Γεννήθηκε στο Παρίσι και ήταν ο μόνος γιος του Λουδοβίκου Ζ΄ δούκα της Βαυαρίας-Ίνγκολστατ και της πρώτης συζύγου του Άννας των Βουρβόνων, κόρης του Ιωάννη Α΄ κόμη του Λα Μαρς.
Ο πατέρας του ήταν εριστικός και ήρθε σε πολλές αντιπαραθέσεις, μερικές φορές με τα εξαδέλφια του, όπως ο Ερρίκος ΙΣΤ΄ δούκας της Βαυαρίας-Λάντσουτ. Οι εχθροί του έκαναν μία ομάδα, την Εταιρεία του Παπαγάλου το 1414.
Από τo 1438 ο Λουδοβίκος Η΄ ήλθε σε σύγκρουση με τον πατέρα του, που αδικαιολόγητα προτίμησε άλλον γιο του, που ήταν νόθος. Συμμάχησε με τον Ερρίκο ΙΣΤ΄, φυλάκισε τον πατέρα του και έγινε δούκας της Βαυαρίας-Ίνγκοσλτατ, αλλά απεβίωσε το 1445 άτεκνος. Δύο έτη μετά απεβίωσε και ο Λουδοβίκος Ζ΄ στη φυλακή και το Ίνγκολστατ κληροδοτήθηκε στον Ερρίκο ΙΣΤ΄.
Θανατική ποινή στον κόσμο

Σε 141 (από τις συνολικά 195 ανεξάρτητες) χώρες σύμφωνα με τη Διεθνή Αμνηστία δεν είναι πλέον σε ισχύ η θανατική ποινή.
Το 2010 πιστεύεται ότι εκτελέστηκαν θανατοποινίτες σε 21 χώρες, το 2011 σε 18 χώρες και το 2012 σε 21 χώρες Τουλάχιστον 2.390 άνθρωποι εκτελέστηκαν στη διάρκεια του 2008 σε 25 χώρες και άλλοι 8.864 βρίσκονται στη σειρά περιμένοντας τον θάνατό τους με εκτέλεση. Οι περισσότερες εκτελέσεις (1.718) έγιναν στην Κίνα. Στη διάρκεια του 2007 σε 24 χώρες (το 88% σε Κίνα, Ιράν, Πακιστάν, Σαουδική Αραβία και στις ΗΠΑ), εκτελέστηκαν 1.252 άνθρωποι έναντι 1.591 εκτελέσεων το 2006.
Κομητεία Σούφου

Επίθεση το 2013

Στις 15 Δεκεμβρίου 2013, 16 άνθρωποι σκοτώθηκαν σε μια επίθεση σε ένα αστυνομικό σταθμό. Μια ομάδα, οπλισμένη με μαχαίρια και βόμβες, επιτέθηκαν στον αστυνομικό σταθμό και σκότωσαν δύο αστυνομικούς. Στον απόηχο του γεγονότος, οι 14 από τους 16 επιτιθέμενους σκοτώθηκαν από ειδικές μονάδες της αστυνομίας.
1599 Ζιομύ

Φυσικά χαρακτηριστικά

Η μέση διάμετρος του Ζιομύ εκτιμάται σε 39,54 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,045 ± 0,005. Είναι αβέβαιο με ποια περίοδο περιστρέφεται ο Ζιομύ γύρω από τον εαυτό του, πιθανώς όμως η περίοδός του είναι γύρω στις 6,5 ώρες.
Ρεύμα μετατόπισης

Ιστορία και ερμηνεία

Το ρεύμα μετατόπισης του Μάξγουελ δημοσιεύθηκε πρώτη φορά στο τρίτο μέρος της εργασίας του 'On Physical Lines of Force' το 1861.
Ο Μάξγουελ ερμήνευσε το ρεύμα μετατόπισης ως την πραγματική κίνηση ηλεκτρικά φορτισμένων σωματιδίων, μέσα σε μια θάλασσα αιθέρα. Η ερμηνεία αυτή έχει εγκαταλειφθεί στη σύγχρονη φυσική, αν και η διόρθωση του Μάξγουελ στο νόμο του Αμπέρ (ένα μεταβαλλόμενο ηλεκτρικό πεδίο παράγει ένα μαγνητικό πεδίο) παραμένει ορθή.
Χρησιμοποιώντας την έννοια του ρεύματος μετατόπισης και την εξίσωση του Νεύτωνα για την ταχύτητα του ήχου (εξίσωση 132), ο Μάξγουελ συμπέρανε πως το φως αποτελείται από πολωμένους κυματισμούς στο ίδιο μέσο, κάτι που είναι η αιτία των ηλεκτρικών και μαγνητικών φαινομένων.
Σήμερα κυριαρχεί η ιδέα πως το ρεύμα μετατόπισης δεν υπάρχει ως πραγματικό ρεύμα, δηλαδή ως κίνηση ηλεκτρικού φορτίου. Ορίζεται ως η ποσότητα που είναι ανάλογη με την χρονική παράγωγο του ηλεκτρικού πεδίου, και φαίνεται πως μπορεί να υπάρχει ακόμα και στο κενό. Η σημερινή έννοια του ρεύματος μετατόπισης αναφέρεται λοιπόν στο γεγονός ότι ένα μεταβαλλόμενο ηλεκτρικό πεδίο αντιστοιχεί σε ένα μαγνητικό πεδίο.
2795 Λεπάζ

Φυσικά χαρακτηριστικά

Ο φασματικός τύπος του Λεπάζ είναι V. Τα υπόλοιπα φυσικά χαρακτηριστικά του είναι άγνωστα.
Κρατικός Αερολιμένας Κέρκυρας «Ιωάννης Καποδίστριας»

Ιστορία

Το αεροδρόμιο της Κέρκυρας ιδρύθηκε το 1937, ενώ το πρώτο αεροσκάφος που προσγειώθηκε ήταν ένα Heston Phoenix (νηολόγιο SX-AAH) με κυβερνήτη τον Ευστράτιο Ξύδη, στις 22 Μαρτίου. Στη διάρκεια του Δεύτερου Παγκοσμίου πολέμου το αεροδρόμιο της Κέρκυρας χρησιμοποιήθηκε από τις Ιταλικές και Γερμανικές δυνάμεις του «άξονα» ως βάση μεταφορικών και μαχητικών αεροσκαφών.
Στα τέλη του πολέμου το μήκος του διαδρόμου έφτανε 600 μέτρα. Με τη λήξη του άρχισαν οι εργασίες επέκτασης του διαδρόμου, χρησιμοποιώντας υλικά από μπάζα των βομβαρδισμένων κτιρίων της πόλης και στο τέλος Απριλίου 1949 το μήκος έφτασε τα 800 μέτρα. Η επόμενη και τελευταία επέκταση του διαδρόμου ξεκίνησε το 1957 και ολοκληρώθηκε το 1959, με μήκος 2.375 μέτρων.
Η πρώτη εμπορική πτήση έγινε στις 19 Απριλίου 1949 από την εταιρεία ΑΜΕ με ένα αεροσκάφος Avro Anson (νηολόγιο SX-BDA) από την Αθήνα μεταφέροντας 7 επιβάτες. Η αεροπορική εταιρεία ΤΑΕ συνέχισε τις πτήσεις, ακολουθούμενη από την ΕΛΛΑΣ στις 2 Σεπτεμβρίου 1950 και οι δύο, με αεροσκάφη DC-3. Ο συναγωνισμός ώθησε τις ΑΜΕ και ΕΛΛΑΣ, να συνενωθούν με την ΤΑΕ, η οποία αργότερα αγοράστηκε από τον Αριστοτέλη Ωνάση, ο οποίος το 1957, ίδρυσε την Ολυμπιακή Αεροπορία.
Το 1962 κατασκευάστηκε το μικρό κτίριο επιβατικού σταθμού, το οποίο σήμερα στεγάζει την Αερολέσχη Κερκύρας και το Γραφείο Εμπορευμάτων της Ολυμπιακής Αεροπορίας. Τον Απρίλιο του 1965 το Αεροδρόμιο της Κέρκυρας έγινε Διεθνές και η πρώτη πτήση, υπό την καθοδήγηση Ελέγχου Εναέριας Κυκλοφορίας πραγματοποιήθηκε με αεροσκάφος Comet της Ολυμπιακής Αεροπορίας. Η κατασκευή του νέου επιβατικού σταθμού άρχισε το 1968 και ολοκληρώθηκε το 1972.
Τον Δεκέμβριο του 2015 οριστικοποιήθηκε η ιδιωτικοποίηση του Αερολιμένα Κέρκυρας, μαζί με άλλους 13 περιφερειακούς αερολιμένες, μέσω της υπογραφής παραχώρησης στην κοινοπραξία Fraport AG / Ομίλου Κοπελούζου από το Ταμείο Αξιοποίησης Ιδωτικής Περιουσίας Δημοσίου (Τ.Α.Ι.ΠΕ.Δ). Σύμφωνα με τη σύμβαση, η κοινοπραξία χειρίζεται τα 14 αεροδρόμια (μεταξύ αυτών και της Μυκόνου) για 40 χρόνια ( +10 χρόνια επέκταση) ξεκινώντας από τις 11 Απριλίου 2017.

 Μέλλον αεροδρομίου

Το αεροδρόμιο της Κέρκυρας, αναμένεται να υποστεί ριζική ανακαίνιση κατά τη διάρκεια της εκμετάλλευσης από τη Fraport-Greece
CCKW

Προδιαγραφές

Το CCKW ήταν εφοδιασμένο με τον κινητήρα GMC 270, και ήταν 91 ιππών. Είχε βενζινοκίνητο κινητήρα και ρεζερβουάρ 4.4 λίτρων.
Το κιβώτιο ταχυτήτων ήταν 5-τάχυτο με την 5η ταχύτητα overdrive.
Ντινάρα Ναζαρμπάγιεβα

Προσωπική ζωή

Είναι παντρεμένη με τον Τιμούρ Κουλιμπάγιεφ, και το ζευγάρι έχει τρία παιδιά: ένα γιο και δύο κόρες.Ο  σύζυγός της είναι ένας επιφανής επιχειρηματίας στο Καζακστάν, ο τρίτος πλουσιότερος άνθρωπος του Καζακστάν και ο 938ος πλουσιότερος άνθρωπος παγκοσμίως.
Ίασμος Ροδόπης

Ιστορικά στοιχεία

Ο Ίασμος φαίνεται ότι δημιουργήθηκε από κατοίκους της όμορης πόλης Αναστασιούπολης. Η Αναστασιούπολη ήταν ονομαστή βυζαντινή πόλη επί της Εγνατίας Οδού, μετονομασθείσα το 1341 σε Περιθεώριο από τον Ανδρόνικο Γ΄ Παλαιολόγο. Το ρωμαϊκό της όνομα ήταν Διομήδου Σταύλος (Stabulum Diomedis) και το αρχαίο Κόσσυνθος. Την δεκαετία 1360-1370 η περιοχή καταλήφθηκε από τους Οθωμανούς και το Περιθεώριο καταστράφηκε. Οι κάτοικοί του δημιούργησαν τον Ίασμο στο μυχό της Βιστωνίδας, στο άνοιγμα του φαραγγιού του ποταμού Κομψάτου καθώς αυτός εξέρχεται της Ροδόπης και καταλήγει νότια στην πεδιάδα. Πρώτη φορά αναφέρεται ο Ίασμος από τον περιηγητή Εβλιγιά Τσελεμπή το 1600. Σύντομα εξελίχτηκε σε μεγάλο αγροτοεμπορικό κέντρο της περιοχής. Οι κάτοικοι ασχολούνταν με την γεωργία, καλλιεργώντας κρεμμύδια, μετάξι, καπνό και αμπέλια. Φημισμένο είναι ακόμα και σήμερα το τσίπουρο Ιάσμου. Η άνθηση της κωμόπολης οδήγησε και σε οικιστική ανάπτυξη. Χαρακτηριστικά παραμένουν τα διώροφα αρχοντικά του 18ου και 19ου αιώνα, όπως αυτό του Κούγια και αυτό του Παπαβασιλείου (τριώροφο). Έργο εκείνης της εποχής είναι και ο ναός του Αγίου Νικολάου με το χαρακτηριστικό καμπαναριό του και την εικόνα του ομώνυμου αγίου που χρονολογείται από το 1814.
Ιωάννης Σωζόμενος (πρεσβύτερος)

Ο Ιωάννης Σωζόμενος ήταν Έλληνας αγωνιστής της Κύπρου και χρονογράφος του 16ου αιώνα.

Βιογραφικά στοιχεία

Γεννήθηκε στην Κύπρο περί τα μέσα του 16ου αιώνα. Επικεφαλής τεσσάρων χιλιάδων υπερασπίστηκε τη Λευκωσία κατά των Τούρκων το 1570. Ήταν αρχηγός ιππήλατων και πεζών ταγμάτων, και επινόησε πολεμική ανθρωποκτόνο μηχανή. Δηλητηρίασε το νερό των Τούρκων ρίχνοντας δηλητήριο στα πηγάδια, αλλά οι Τούρκοι το έμαθαν εγκαίρως.
Επέζησε την απάνθρωπη σφαγή κατά την άλωση της Λευκωσίας και πιάστηκε αιχμάλωτος του Μουσταφά Πασά, ο οποίος τον έστειλε στην Αμμόχωστο. Εκεί τον έστειλε στους πολιορκημένους να διαπραγματευτεί την παράδοση της πόλης.
Ο Ιωάννης κατάφερε, άγνωστο πώς, να ξεφύγει και κατέφυγε πρόσφυγας στην Ιταλία, στη Βενετία. Εκεί κατέγραψε ό,τι είδε και άκουσε. Το βιβλίο αυτό έτυχε επιμέλειας από τον Φραγκίσκο του Αλταμίρου και εκδόθηκε το 1576.
Παραλία Κόκκινο Λιμανάκι

Η παραλία Κόκκινο Λιμανάκι είναι μια παραλία της περιφέρειας Αττικής. Βρίσκεται στην Ραφήνα, 1800 μέτρα από το λιμάνι της πόλης και 29 περίπου χιλιόμετρα από το κέντρο της Αθήνας.

Μορφολογία εδάφους

Η παραλία είναι ως επί το πλείστον αμμουδερή και με βότσαλα σε ορισμένα σημεία ενώ μεγάλα βράχια που σχηματίζονται μέσα στον φυσικό ορμίσκο την προστατεύουν από τους ισχυρούς ανέμους που φυσούν εποχικά στην περιοχή.

Ξενοδοχειακές και άλλες υποδομές

Παρέχονται δυνατότητες διαμονής σε κοντινές ξενοδοχειακές μονάδες στην Ραφήνα, στην Αρτέμιδα, στη Νέα Μάκρη και αλλού. Η περιοχή γύρω από το λιμάνι της Ραφήνας διαθέτει επιλογές για φαγητό, διαμονή και ψυχαγωγία. Συγκεκριμένα, η περιοχή διαθέτει ταβέρνες, μπαράκια κ.ά. Επίσης σε κοντινή απόσταση από την παραλία λειτουργεί καφετέρια. Για τους επισκέπτες που προτιμούν την οργανωμένη κατασκήνωση, υπάρχει κάμπινγκ που βρίσκεται αρκετά κοντά στην παραλία.

Πρόσβαση

Η πρόσβαση γίνεται μέσω τακτικών δρομολογίων αστικών λεωφορείων. Τα σκάφη αναψυχής μπορούν να ελλιμενιστούν στη μαρίνα της πόλης.
Τριαντάφυλλο στο στήθος

Περίληψη του έργου

Το έργο τοποθετείται χρονικά στη δεκαετία του '50 και διηγείται την ιστορία της Σεραφίνα ντέλλε Ρόζε, μιας Ιταλο-Αμερικανίδας χήρας στη συνοικία των Ιταλών μεταναστών στη Λουιζιάνα της Αμερικής. Απλή, αλλά γεμάτη συναισθήματα, αποτραβιέται ωστόσο οικειοθελώς από τον έξω κόσμο μετά το θάνατο του αγαπημένου της συζύγου και ορκίζεται πίστη στη μνήμη του και εγκράτεια, παρά την πληθωρικότητά της. Δουλεύει ως μοδίστρα, ενώ την ίδια συμπεριφορά και τρόπο ζωής επιβάλλει και στην κόρη της, τη δεκαπεντάχρονη Ρόζα. Ωστόσο, η Ρόζα είναι ερωτευμένη με έναν ναύτη, τον Τζακ Χάντερ, ο οποίος γνωρίζει τη μητέρα της και υπόσχεται ότι οι σκοποί του για την κόρη της είναι αγνοί. 
Τα πράγματα όμως αλλάζουν όταν στη ζωή της Σεραφίνας εμφανίζεται ένας άγνωστος άντρας, ο Αλβάρο Μαντζακαβάλλο, οδηγός φορτηγού, με το ίδιο τατουάζ, σαν του άντρα της, ένα "τριαντάφυλλο στο στήθος". Η Σεραφίνα αντιστέκεται στις επιθυμίες της σάρκας, αλλά τελικά υποκύπτει όταν μαθαίνει πως ο μακαρίτης άνδρας της την απατούσε με την Εστέλλα Χοχενγκάρντεν.

Το έργο και η προσωπική ζωή του συγγραφέα

Ο Τένεσι Ουίλιαμς έγραψε το έργο αυτό κατά τη διάρκεια της πολύχρονης σχέσης του με τον Ιταλό μετανάστη Φρανκ Μέρλο κι είναι το μόνο του έργο με ευτυχή κατάληξη. Το έργο περιέχει πολλές προσωπικές νύξεις: ο Μέρλο ήταν οδηγός φορτηγού πριν εγκατασταθεί στο σπίτι του συγγραφέα, ενώ ακόμα υπάρχει κι η αφιέρωση «Στον Φρανκ, σε ανταπόδοση για τη Σικελία».

Ελληνικές Θεατρικές Παραστάσεις

Κατάλογος βασικών πληροφοριών ελληνικών θεατρικών αναπαραστάσεων του έργου "Τριαντάφυλλο Στο Στήθος"
Κατάλογος Ελληνίδων ηθοποιών που έχουν ερμηνεύσει τον ρόλο της Σεραφίνα
Α2 Εθνική Χειροσφαίρισης Ελλάδας

Διοργάνωση

Υπάρχουν 18 ομάδες (2018−19) στη διοργάνωση που χωρίζονται σε 2 ομίλους των 10 (1ος όμιλος) και 8 (2ος όμιλος), και ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως τον Απρίλιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Αυτό σημαίνει ότι η κανονική περίοδος του πρωταθλήματος της Α2 Εθνικής τελειώνει μετά από όλες τις ομάδες να παίζουν 18 (1ος όμιλος) και 14 (2ος όμιλος) παιχνίδια.
Στο τέλος του πρωταθλήματος, οι τέσσερις καλύτερες ομάδες του βαθμολογικού πίνακα κάθε ομίλου ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την τέταρη ομάδα του βαθμολογικού πίνακα, και ούτω καθεξής στους ημιτελικούς για μία σειρά τριών παιχνιδιών. Οι δύο ομάδες των ημιτελικών προκρίνονται στον τελικό σε μία σειρά τριών παιχνιδιών και αναδεικνύεται ο πρωταθλητής της διοργάνωσης του κάθε ομίλου.
Την περίοδο 2018−19, οι δύο τελευταίες ομάδες του 1ου ομίλου και του 2ου ομίλου της κανονικής περιόδου υποβιβάζονται στην Β΄ Εθνική και αντικαθίστανται από τις προκριθείσες ομάδες των ομίλων της Β΄ Εθνικής.

Πρωταθλητές

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Σάντα Μπάρμπαρα (Καλιφόρνια)

Ιστορία

Ο Πορτογάλος εξερευνητής Ζοάο Καμπρίλιο έφτασε στην περιοχή το 1542. Το 1602 ο Ισπανός εξερευνητής Σεμπάστιαν Βισκαϊνο έδωσε το όνομα Σάντα Μπάρμπαρα στο κανάλι όπως επίσης και σε ένα νησί του καναλιού. Οι πρώτοι ευρωπαίοι κάτοικοι της περιοχής ήταν Ισπανοί, οι οποίοι εγκαταστάθηκαν το 1782. Το πιο δραματικό γεγονός της ισπανικής περιόδου ήταν ένας ισχυρότατος σεισμός που έγινε το 1812, έντασης 7,1 βαθμών της κλίμακας Ρίχτερ και το τσουνάμι που ακολούθησε κατέστρεψε ολόκληρη την πόλη. Η Ισπανική περίοδος τελείωσε το 1822, μαζί με το τέλος του πολέμου της Μεξικάνικης Ανεξαρτησίας. Η περιοχή έμεινε υπό Μεξικάνικη κυριαρχία για μόλις 24 χρόνια. Στα τέλη του 1846 περιήλθε υπό την κατοχή των ΗΠΑ, ύστερα από τη νίκη τους στον πόλεμο με το Μεξικό και το επόμενο έτος έγινε επίσημα μέρος τους.

Γεωγραφία

Η Σάντα Μπάρμπαρα βρίσκεται περίπου 145 χιλιόμετρα δυτικά-βορειοδυτικά από το Λος Άντζελες. Ο χαρακτηρισμός της ως Αμερικάνικη Ριβιέρα, οφείλεται στο γεγονός ότι η γεωγραφία και το κλίμα της περιοχής, είναι όμοια με αυτό της βόρειας ακτής της Μεσογείου (ειδικότερα της νότιας Γαλλίας) όπου είναι γνωστή ως Ριβιέρα.
Πασπαλιαρέικα Αιτωλοακαρνανίας

Ιστορία

Στα νοτιοδυτικά του χωριού βρίσκεται η αρχαία αιτωλική πόλη της Αλίκυρνας, που χρονολογείται στον 4ο π.Χ. αιώνα. για την οποία γίνεται απλή αναφορά στο όνομά της στις αρχαίες πηγές. Ο Στράβωνας την αναφέρει ως κώμη και την τοποθετεί μετά την Πλευρώνα ενώ αναφέρει ότι απείχε 30 στάδια απόσταση από την αρχαία Καλυδώνα αναφέροντας επίσης ότι επρόκειτο για παραλιακή πόλη. Ο Πλίνιος απεναντίας αναφέρει ότι βρισκόταν στην ενδοχώρα. Με βάση τις πηγές αυτές οι περισσότεροι μελετητές θεωρούν ότι η αρχαία Αλίκυρνα βρίσκεται στο λόφο «Χίλια Σπίτια» κοντά στον οικισμό του Αγίου Θωμά, όπου σώζονται ερείπια μικρού οχυρωματικού περιβόλου. Η αρχαιολογική σκαπάνη έφερε στο φως την αρχαία Αλίκυρνα κατά τη διάρκεια κατασκευής της Ιονίας Οδού.
Σταύρος Νταϊφάς

Η πορεία του

Γεννήθηκε το 1927 στην Καλαμάτα, αλλά η καταγωγή του ήταν από τη Μάνη (Γερολιμένας Λακωνίας). Ο πατέρας του ήταν επίσης εφοπλιστής, με ιδιόκτητα ιστιοφόρα στη Μεσσηνία που μετέφεραν εμπορεύματα από και προς το λιμάνι του Πειραιά την περίοδο του Μεσοπολέμου. Ο Σταύρος Νταϊφάς συνέχισε την οικογενειακή ενασχόληση με τη ναυτιλία και εξελίχθηκε σε επιτυχημένο εφοπλιστή. Είχε τα γραφεία των επιχειρήσεών του στην Ακτή Μιαούλη του Πειραιά.
Το καλοκαίρι του 1979 απέκτησε το πλειοψηφικό πακέτο των μετοχών του Ολυμπιακού, ηγούμενος ομάδας εφοπλιστών που περιελάμβανε τους Αντώνη Χανδρή, Στάθη Γουρδομιχάλη, Νίκο Ευθυμίου, Μιλτιάδη Μαρινάκη (πατέρα του Βαγγέλη Μαρινάκη, μετέπειτα επίσης προέδρου του Ολυμπιακού) Νίκο Νομικό κ.α. Ήταν ο πρώτος πρόεδρος του Ολυμπιακού στην εποχή του επαγγελματικού ποδοσφαίρου. Μάλιστα, ήταν αυτός που πρότεινε στον κουμπάρο του (και οπαδό του Παναθηναϊκού) Γιώργο Βαρδινογιάννη να αγοράσει τον Παναθηναϊκό εν όψει της εποχής του επαγγελματικού ποδοσφαίρου που μόλις τότε ξεκινούσε:
«Τη μέρα που αγόρασα τον Ολυμπιακό συναντήθηκα με τον Γιώργο Βαρδινογιάννη και του πρότεινα να αγοράσουν οι Βαρδινογιάννηδες τον Παναθηναϊκό για να ξεκινήσουμε μία ουσιαστική ανανέωση του ποδοσφαίρου στην πατρίδα μας. Τα ίδια είπα στο τηλέφωνο και στον Βαρδή Βαρδινογιάννη και την άλλη μέρα πήγαν στο Νικολαΐδη και αγόρασαν την ομάδα».
Ο Νταϊφάς δεν ήταν «πρόεδρος» με την έννοια που ήταν ο Νίκος Γουλανδρής πριν απ' αυτόν ή ο Σωκράτης Κόκκαλης στη δική του εποχή, καθώς διαχειριζόταν χρήματα που δεν ήταν μόνο δικά του. Έτσι, λειτουργούσε περισσότερο ως «πρώτος μεταξύ ίσων», αν και κανείς δεν αμφέβαλε ότι αυτός ήταν ο διοικητικός ηγέτης της ομάδας. Κατέκτησε πέντε τίτλους πρωταθλητή Ελλάδας (1979-80, 1980-81, 1981-82, 1982-83 και 1986-87) και ένα Κύπελλο (1980-1981, «νταμπλ»).
Στο θέμα των προπονητών, ο Νταϊφάς είχε ιδιαίτερη αδυναμία στον Αλκέτα Παναγούλια και τον Κάζιμιρ Γκόρσκι, αλλά ήταν και αυτός που έδωσε την ευκαιρία στο Νίκο Αλέφαντο να έχει την πρώτη του θητεία στον πάγκο του Ολυμπιακού την περίοδο 1983-84, παρά το γεγονός πως ο Αλέφαντος αρκετές φορές του είχε ασκήσει κριτική.
Η συγγενής του Λόλα Νταϊφά (σύζυγος του εξαδέλφου του, Ίωνα Νταϊφά), ήταν επίσης παράγοντας του Ολυμπιακού επί προεδρίας του, υπεύθυνη δημοσίων σχέσεων της ΠΑΕ και μεγάλη πρωτοπόρος σε αυτό τον τομέα.

Ως εφοπλιστής

Ο Σταύρος Νταϊφάς εκπροσώπησε τα συμφέροντα του ελληνικού εφοπλισμού από διάφορες θέσεις, αρχικά ως μέλος του διοικητικού συμβουλίου της Ένωσης Ελλήνων Εφοπλιστών από το 1975 έως το 1982, και στη συνέχεια ως αντιπρόεδρος της Ένωσης έως το 1991. Αν και πολιτικά ανήκε στην κεντροδεξιά, είχε έρθει σε αντιπαράθεση με τον Κωνσταντίνο Καραμανλή για θέματα του κλάδου. Τον Ιούλιο του 1982, αυτός πρότεινε στον Ανδρέα Παπανδρέου να κάνει υπουργό Εμπορικής Ναυτιλίας τον Γιώργο Κατσιφάρα, στον πρώτο ανασχηματισμό της κυβέρνησής του. Χρόνια αργότερα, το 1994, ο Κατσιφάρας πρότεινε στον Νταϊφά να κατέβει υποψήφιος δήμαρχος Πειραιά με τη στήριξη του ΠΑΣΟΚ, παρά το γεγονός ότι ήταν ευρέως γνωστό ότι ανήκε σε άλλο πολιτικό χώρο.
Σάλυες

Οι Σάλυες, ή Σαλλούβιοι, (λατινικά Salluvii), ήταν αρχαίος λαός της Ευρώπης, της αρχαίας Γαλατίας, που κατοικούσε μεταξύ του Ροδανού και των Άλπεων, στη σημερινή Προβηγκία.
Ο λαός αυτός αρχικά απωθήθηκε από τους αρχαίους Έλληνες που κατοικούσαν στη Μασσαλία. Το 123 π.Χ. ο Ρωμαίος Σέξτιος Καλβίνος τους πολέμησε και κατατρόπωσε ιδρύοντας στην περιοχή τους την πόλη Άκουαι Σέξτιαι (Aquae Sextiae), (σημερινή Αιξ-αν-Προβάνς}.
Ρέα (μυθολογία)

Ετυμολογία

Η Ρέα καθόριζε τη ροή των πραγμάτων, ως βασίλισσα των γηραιότερων θεοτήτων στην ελληνική μυθολογία (Ρέα=αυτή που ρέει).

Άλλα

Έδωσε το καθαρτικό στον Κρόνο για να βοηθήσει τον τελευταίο της υιό να ελευθερώσει τα αδέλφια του.

Τέλος, ήταν θεότητα της γονιμότητας πριν την διαδεχθεί η Ήρα.